Levoča

**Levoča** (mađarski: *Lőcse*, njemački: *Leutschau*) je grad u Prešovskom kraju u istočnoj Slovačkoj i upravno središte Okruga Levoča.

Povijesno središte grada ima romaničke zidine, mnoge renesansne građevine i najviši drveni izrezbareni oltar u Europi koji su 2009. godine upisani na UNESCO-v popis mjesta svjetske baštine u Europi, zajedno sa spomenicima u gradu Spišské Podhradie.

## Geografija

Levoča leži na nadmorskoj visini od 570 metara i zauzima površinu od 64.042&nbsp;km². Udaljena je od Poprada 25&nbsp;km zapadno, od Prešova 50&nbsp;km istočno, od Košica 90&nbsp;km jugoistočno i od Bratislave 370&nbsp;km jugozapadno.

## Historija

Levoča se nalazi u povijesnoj pokrajini Spiš (mađarski: *Szepes*) koju su u 11. stoljeću osvojili Mađari, a nakon što su je opustošili Mongoli 1241./42., tu se naseljavaju Nijemci. Najsatariji spomen Levoča je iz 1249., a 1317. godine je dobio gradsku kraljevsku povelju.

Kako se nalazio na križanju trgovačkih putova između Poljske i Mađarske, grad je postao bogato trgovačko središte. Od 16. stoljeća do 1922. godine, Levoča je bila upravno središte provincije Spiš. Katastrofalni požari su uništili gotovo sve gotičke građevine 1550. i 1559. godine. Grad se obnavlja u renesansnom stilu (gradska vijećnica, crkva sv. Jakova, knjižnica, ljekarna, škola, dom zdravlja), a tiskara je osnovana 1624. godine. Grad je postao središte reformacije u Slovačkoj, a nakon protu-Habsburgških pobuna u 17. stoljeću počinje propadati. Propast je zajamčena kada je 1871. godine željeznica zaobišla Levoč samo 8&nbsp;km južnije u naselje Spišská Nová Ves.

Trianonski sporazum je Levoč predao novoosnovanoj Čehoslovačkoj, a tijekom Drugog svjetskog rata Slovačkoj Republici kada je 981 Židov odveden u koncentracijske logore.

God. 1995. Levoču je posjetio papa Ivan Pavao II. gdje je na obližnjem svetištu, Marijanskom brdu (*Mariánska hora*), 2&nbsp;km od središta grada koje se vidi otuda, održao misu za 650.000 hodočasnika.

## Znamenitosti
Stari grad je okružen zidinama a glavna gradska vrata su Vrata Košice iz 15. stoljeća iza kojih se nalazi barokna Crkva sv. Duha i Novi franjevački samostan (1750.).

Gradski Trg majstora Pavla (*Námestie Majstra Pavla*) okružuju brojne dobro ošuvane kuće gradskog plemstva i tri najvažnija Levočka spomenika: masivna Gradska vijećnica (15.-17. st.) koja je danas muzej, kupolna luteranska Evanđelistička crkva (1837.) i romanička katolička Crkva. sv. Jakova (*Chrám svätého Jakuba*) iz 14. stoljeća. Crkva sv. Jakova ima najviši drveni izrezbareni i oslikani gotički oltar u Europi (18.62 m) koji je izrezbario Majstor Pavao oko 1520. godine. Središte trga zauzima veliki metalni "Kavez srama" iz 17. stoljeća koji je služio za javno kažnjavanje zločinaca.

U ulici Kláštorská nalazi se crkva iz 14. stoljeća i ostaci Starog franjevačkog samostana koji je danas osnovna škola. U blizini su i gotička Poljska gradska vrata iz 15. stoljeća.

Od 1806.-26. mađarski arhitekt Eger Antal Povolny je izgradio Veliku općinsku zgradu u klasicističkom stilu koji je odgovarao starim renesansnim zgradama Levoče i smatra se najljepšom Općinskom zgradom Mađarskog kraljevstva.


file:Levoca klietka hanby.jpg|Kavez srama
file:Levoča, Bazilika svätého Jakuba, 2020 03.jpg|Crkva sv. Jakova
file:Oltár Levoča 01.jpg|Oltar majstora Pavla
file:Kosicegate.jpg|Gradska vrata Košice
file:Lewocza - Kamienica Turzonow.JPG|Kuća obitelji Thurzo


## Stanovništvo

Po popisu stanovništva iz 2005. godine grad je imao 14.677 stanovnika.
* Slovaci 87,07
* Romi 11,20% 
* Česi 0,33%
* Rusini 0,31%

Prema vjeroispovijesti najviše je rimokatolika 79,54% , ateista 9,01%, grkokatolika 3,87%, i luterena 1,61% .

## Gradovi prijatelji
*  Litomyšl, Češka
*  Stary Sącz, Poljska
*  Łańcut, Poljska  
*  Kalwaria Zebrzydowska, Poljska
*  Kestel, Mađarska

## Izvor

## Vanjske veze
* Službena stranica grada

### Ostali projekti